cyanic-selkie/wikianc huggingface dataset:
Ernest Arendt (Riichter)
Vum 8. Dezember 1916 bis de 17. September 1918 war den Ernest Arendt lëtzebuergesche Chargé d'affaires zu Berlin.
Den Ernest Arendt war de Fils vum Staatsarchitekt Charles Arendt.
Publikatiounen
Zesummen mam Auguste Liger an dem Joseph Würth-Weiler huet den Ernest Arendt zwéi Bänn vun der Lëtzebuerger Pasicrisie publizéiert:
Et mourir de plaisir
Et mourir de plaisir ass e franséisch-italieenesche Film vum Roger Vadim aus dem Joer 1960 no engem Roman vum Sheridan Le Fanu.
Ëm wat geet et am Film?
D'Carmilla an hire Koseng de Leopoldo Karnstein sinn déi lescht Iwwerliewend vun enger italieenescher Famill déi vu Vampiren ofstame soll. Si liewen an enger schéiner Villa um Land. Wéi d'Georgia, dem Leopoldo seng Fiancée an hir Villa kënnt, fänkt d'Carmilla u sech ze veränneren...
Ranger 8
D'Ranger 8 war eng Raumsond vun der US-amerikanescher Raumfaartagentur NASA. Si war déi aacht Sond am Kader vum Ranger-Programms fir d'Erfuerschung vum Äerdmound. Si war wéi d'Ranger 6 an d'Ranger 7 am Block-III-Design gebaut ginn. D'Gewiicht vun der Sond war 367 Kilogramm. Wéi déi fréier Missioune sollt si an de leschte Minutte virum Opschlag Biller vun der Mounduewerfläch maachen an op d'Äerd schécken.
Missioun
D'Ranger 8 war de 17. Februar 1965 u Bord vun enger Atlas-Agena-B-Rakéit vum LC-12 vun der Cape Canaveral Air Force Station gestart. Nom Erreeche vun der Parkbunn an 185 Kilometer Héicht gouf no 14 Minutte d'Agena-Uewerstuf fir 90 Sekonne gezünnt an d'Ranger 8 op eng Bunn zum Mound bruecht. E puer Minutten duerno hat sech d'Sond vun der Uewerstuf getrennt an hat hir Solarpaneelen ausgebreet. Den 20. Februar 1965 hat d'Ranger 8 de Mound erreecht. Um 09:34 Auer UTC gouf aus enger Héicht vun 2510 Kilometer iwwer der Mounduewerfläch da éischt Bild gemaach an iwwermëttelt. Dat lescht Bild hat eng Opléisung vun 1,5 Meter. D'Sond war mat zirka 2,68 km/s no 64-stënnegem Fluch am Mare Tranquillitatis opgeschloen. Am Ganzen hat d'Sond 7137 Biller geknipst.
D'Missioun war en Erfolleg.
Trivia
Op Biller vun der Sond Lunar Reconnaissance Orbiter, am Joer 2009 ass d'Opschlagplaz ze gesinn.
Canton de Dieppe-2
De  ass eng franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Ludwig den Däitschen
De Ludwig II. genannt "den Däitschen" (fr.: Louis le Germanique), gebuer ëm 806 a gestuerwen den 28. August 876 zu Frankfurt am Main, war en Herrscher aus der Dynastie vun de Karolenger, a vun 843 bis zu sengem Doud den éischte Kinnek vum Ostfrankeräich. Virdru war hie vu sengem Papp Louis dem Frommen zum Kinnek vu Bayern ernannt ginn. Hie war d'Kandskand vum Karel dem Groussen.
De Bäinumm "den Däitschen" krut en eréischt an der Historiographie vum 18., a virun allem vum 19. Joerhonnert.
Frédéric Davidson
De Frédéric Davidson, gebuer de 5. November 1985, ass e lëtzebuergeschen Äishockeyspiller op der Verdeedeger-Positioun. ,
De Frédéric Davidson huet seng Profiscarrière 2012 ugefaangen. Hien huet a senger Carrière fir Tornado Luxembourg, Puckers Luxembourg, an och 2013–14 fir d'Lëtzebuergesch Äishockeynationalekipp gespillt.
Jewgeni Alexandrowitsch Jewtuschenko
De Jewgeni Alexandrowitsch Jewtuschenko (op Russesch: Евгений Александрович Евтушенко, gebuer den 18. Juli 1932 an der Ostsibirescher Regioun vun der Sowjetunioun als Jewgeni Alexandrowitsch Gangnus (ru: Евгений Александрович Гангнус) a gestuerwen den 1. Abrëll 2017 zu Tulsa am US-Bundesstaat Oklahoma,, , war e russeschen Dichter, Dréibuchauteur, Publizist a Literaturkritiker.
1963 gouf hie fir den Nobelpräis fir Literatur nominéiert.
Betzdorf (Westerwald)
Geographie
Betzdorf ass an 3 verschidde Bezierker agedeelt: Bruche, Dauersberg a Struthof.
Bill Irwin
De William Mills "Bill" Irwin, gebuer den 11. Abrëll 1950 zu Santa Monica am Buntesstaat Kalifornien, ass en US-amerikaneschen Theater- a Filmschauspiller, Clown a Komiker. ,
C/2009 R1 (McNaught)
Den C/2009 R1 (McNaught) ass den 51. Koméit mat dem Numm McNaught.
Hie gouf den 9. September 2009 vum brittesch-australeschen Astronom Robert H. McNaught mat dem Uppsala Southern Schmidt Telescope um Siding Spring Observatoire an Australien entdeckt. Säi Perihel hat den C/2009 R1 den 3. Juli 2010 duerchlaf. Am Juni 2010 hat de Koméit eng Hellegkeet vu ronn 5 mag a war domat a liichtaarme Gebidder schonn mat bloussem A ze gesinn. Déi gréng Koma ëm säi Kär ass mat der Presenz vun Dicyan a Kuelestoff (C2) z'erklären, de bloe Schäin a sengem Schwäif duerch Kuelestoffmonoxid- a Kuelestoffdioxid-Ionen.
Haaptsäit/Op engem/September
August < < < September > > > Oktober
Hasselbaach
D'Hasselbaach ass eng kleng Baach an der Gemeng Biekerech, déi op enger Streck vun 250 Meter d'Grenz mat der Gemeng Sëll mécht.
Si huet hir Quell am Weste vun Iener op enger Héicht vu ronn 290 Meter, a leeft vun do aus no Nordoste fir am Norde vu Kaalmes an d'Schweebech ze lafen. Si ass ronn 3.500 m laang.
Schëld C, 3g
D'Schëld C,3g ass e Verkéiersverbuetsschëld dat ugëtt, datt den Zougank fir Foussgänger verbueden ass.
Originaltext aus dem Code de la route:
3. Interdiction d'accès à une certaine catégorie de véhicules ou d'usagers – Le signal C,3g indique que l'accès est interdit aux piétons .
Canton de Bouligny
De Canton de Bouligny ass eng franséisch administrativ Andeelung am Arrondissement Verdun, Meuse an der Regioun Grand Est.
Den Haaptuert ass Bouligny.
Tour de Luxembourg 1999
Déi '''59. Editioun vum Tour de Luxembourg''' gouf vum 10. bis den 13. Juni 1999 gefuer.
Wagener
Wagener ass e Familljennumm, deen op d'däitscht Wuert vun der Beruffsbezeechnung fir de Woner zeréckgeet.
Zu Lëtzebuerg hunn am Joer 1881 1.045 Leit sou geheescht, 1930 waren et der 672 an am Joer 1980 gouf et do 782 Leit mat deem Numm. D'Variant "Wagner" ass awer ronn 3-4-mol méi geleefeg.
Leit, déi "Wagener" als Familljennumm hunn, sinn oder waren ë. a.:
Cobonne
Cobonne ass eng franséisch Gemeng am Departement Drôme an der Regioun Auvergne-Rhône-Alpes.
Derbent
Derbent (Lesgesch Кьвевар, russ. Дербент) ass déi südlechst an zugläich eelst Groussstad vu Russland. Si läit um südleche Rand vun der russescher Deelrepublik Dagestan an huet ronn 120.000 Awunner (Stand 2010).
Den Numm kënnt aus dem Perseschen (دربند - "Darband") a bedeit "enk Paart". Deen huet se net gestuel, well si läit op enger just 3 Kilometer breeder Landsträif tëscht de kaukasesche Bierger an dem Kaspesche Mier, an hir Befestegungen hu wärend enger 1.500 Joer laang d'Strooss tëscht der dagestanescher Haaptstad Machatschkala an der aserbaidschanescher Haaptstad Baku kontrolléiert.
Kuckeswäertes
Derbent steet zanter 2003 op der Lëscht vum UNESCO-Weltkulturierwen, kuckeswäert ass seng Festung grad wéi och d'Alstad mat hire Stadmaueren, der Zitadell, de Bieder an den Zisternen.
Bevëlkerung
Déi gréisst Volleksgrupp stellen d'Lesgier, déi zum Islam konvertéiert sinn.
Gemeng Parc Housen
D' ass eng vun den lëtzebuergesche Gemengen. Se läit am Kanton Klierf. De Chef-lieu vun der Gemeng ass d'Uertschaft.
D'Gemeng ass den 1. Januar 2012 aus der Fusioun vun de Gemengen Houschent, Housen a Konstem entstanen. Si ass vun der Fläch hier déi véiertgréisst Gemeng am Land.
D'Fusioun gouf am Juli 2010 an engem Referendum vun enger Majoritéit vu 77 % vun de Wieler guttgeheescht, an duerch d'Fusiounsgesetz vum 24. Mee 2011 konsolidéiert.
Uertschaften a Lieu-diten an der Gemeng
Uertschaften an der fréierer Gemeng Houschent: Uertschaften an der fréierer Gemeng Housen:
Uertschaften an der fréierer Gemeng Konstem: Häff a Lieu-diten an der fréierer Gemeng Houschent: Häff a Lieu-diten an der fréierer Gemeng Housen:
Häff a Lieu-diten an der fréierer Gemeng Konstem:
Politik
Duerch d'Fusiounsgesetz vum 24. Mee 2011 gouf déi politesch Struktur vun der Gemeng follgendermoosse festgeluecht:
Canton de Guignicourt
De Canton de Guignicourt ass eng franséisch administrativ Andeelung am Arrondissement Laon, am Departement Aisne an der Regioun Hauts-de-France.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Gemeng Parc Housen
Politik
De Schäfferot besteet aus dem Buergermeeschter an dräi Schäffen. No de Gemengewale vun 2023 gëtt et nach just zwéi Schäffen. De Gemengerot besteet an der Walperiod vum 1. Januar 2012 bis den 31. Dezember aus 15 Conseilleren, respektiv 13 an där duerno. Bei de Wale vun 2023 gëtt d'Zuel vun de Conseilleren de Reglementer vum Walgesetz ugepasst. Den éischte Gemengerot gouf an de Wale vum 9. Oktober 2011 nom Majorzsystem an de Sektioune Konstem, Houschent an Housen gewielt.
Gemengenhaiser
D'Gemengenhaus vu Parc Housen gouf 2019 a Betrib geholl. Et ass e Multifunktionsgebai, dat aus zwéin Trakte besteet, ee fir d'Administratioun an ee fir déi technesch Servicer. Et läit Op der Héi, nieft dem Kultur- a Rettungszentrum. D'Bauaarbechten hunn annerhalleft Joer gedauert an eng 9,8 Milliounen Euro kascht. Virdrun ass de Gemengerot vun der fusionéierter Gemeng am Festsaal A Meesch zu Wuelessen zesummekomm.
Iwwerdeems gouf d'Gemengenhaus vun der fréierer Gemeng Housen, zesumme mam Par- a mam Schwësterhaus niewendrun, fir 15 Milliounen Euro renovéiert, a gëtt verschiddene Sozialservicer zur Dispositioun gestallt, dorënner de Resonord.
Dat vun der fréierer Gemeng Houschent war och kuerz eng Filial vu Parc Housen, an ass zanterhier un den interkommunalen Informatiounssyndikat SIGI verlount.
Déi dräi fréier Gemengenhaiser
Gréiwemaacherbierg
Gréiwemaacherbierg  ass e Lieu-dit an der Gemeng Gréiwemaacher.
Gemeng Parc Housen
Interkommunal Syndikater
D'Gemeng Parc Housen ass Member vu follgenden interkommunale Syndikater:
Witternesse
Witternesse ass eng franséisch Gemeng am Departement Pas-de-Calais an der Regioun Hauts-de-France.
Chronologie vun de Moundmissiounen
Dës Lëscht notéiert chronologesch opgestallt all Raumsonden an bemannt Missiounen, déi mat dem Zil gestart goufen, den Äerdmound z'erreechen. Dobäi ginn och déi Missioune genannt, déi hiert Zil wéinst Feelfunktioun oder anere Grënn net erreecht hunn (Feelstart, mësslongene Bunnmanöver, Laanschtflich). Reng Feelstarte sinn ageklammert. E Puer vun der Sowjetunioun gestart a feelgeschloe Mound-Missioune goufen (am Fall vum Erreeche vun der Äerdëmlafbunn) als Satellitte bezeechnet a kruten Decknimm aus der Sputnik- oder Kosmos-Serie. D'Sonden, déi net emol d'Äerdëmlafbunn erreecht hunn, krute vun der UdSSR keng offiziell Bezeechnung. Si droen dofir Bezeechnungen, déi vun internationalen Experten no der Startsequenz vergi ginn, wéi z. B. Luna 1964A.
Kuelestoffmonoxid
Kuelestoffmonoxid (och Kuelemonoxid, fréier och Kuelenoxyd) ass eng cheemesch Verbindung aus Kuelestoff a Sauerstoff mat der Formel CO. Kuelestoffmonoxid ass e faarf-, geroch- a geschmaachlost gëftegt Gas. Et entsteet ënner anerem bei der onvollstänneger Verbrennung vu kuelestoffhaltege Stoffe.
Kuelestoffmonoxid ass brennbar a verbrennt mat enger bloer Flaam zu Kuelestoffdioxid. Als Bestanddeel vum Stadgas gouf et a villen europäesche Länner bis an déi zweet Hallschent vum 20. Joerhonnert als Brenn- a Liichtgas agesat. Zesumme mat Waasserstoff gëtt Kuelestoffmonoxid an der cheemescher Industrie fir d'Hierstellung vu Methanol an anere Grondchemikalie gebraucht.
Tim Battin
Den Tim Battin, gebuer de 17. Mee 1973 zu Esch-Uelzecht, ass e lëtzebuegesche Fotograf.
Neretva
D'Neretva ass e Stroum deen duerch Bosnien an Herzegowina a Kroatie leeft. En ass 225 km laang, wouvun der 203 a Bosnien an Herzegovina an 22 a Kroatie sinn.
D'Neretva huet hir Quell um Bierg Lebršnik a leeft an nordwestlech Richtung laanscht Konjic an de Jablanica-Séi. Duerno leeft se Richtung Südwesten a Richtung Mostar, wou déi bekannt "Al Bréck" (Stari most) driwwer geet.
Se leeft dann, an engem suppegen Delta, an d'Adriatescht Mier.
Commonwealthgraf
Als Commonwealthgraf ginn déi Kierfechter bezeechent op deenen Zaldoten aus de Länner vum Commonwealth begruewe leien.
Am Géigesaz zu den Amerikaner déi hir doudeg Zaldoten entweeder rapatriéiert, oder op amerikaneschen Zaldotekierfechter an Europa begruewen hunn, hunn d'Länner vum Commonwealth déi am Éischten an am Zweete Weltkrich bedeelegt waren, dacks decidéiert hir Zaldoten op de jeeweilege Gemengekierfechter ze loossen. Et handelt sech dobäi haaptsächlech ëm Fliegerbesatzungen déi iwwer Frankräich, der Belsch, oder Lëtzebuerg, erofgeschoss goufen, an entweeder vun den Däitschen, meeschtens awer vun der lokaler Bevëlkerung um Kierfecht vun der Uertschaft bäigesat goufen.
D'Kierfechter op deene sou Zaldote begruewe leien hu meeschtens op der Kierfechtsmauer zur Stroossesäit ee Schëld mat der Opschrëft Tombe de Guerre Commonwealth / Commonwealth War Grave.
Et gëtt awer och nach eng Parti Kierfechter vum Commonwealth op deenen nëmmen Zaldote begruewe sinn, wéi z. B. den Zaldotekierfecht vun Hotton.
Beaumont (Haute-Loire)
Beaumont ass eng franséisch Gemeng am Departement Haute-Loire, an der Regioun Auvergne-Rhône-Alpes.
Dommary-Baroncourt
Dommary-Baroncourt ass eng franséisch Gemeng an der Meuse an der Regioun Grand Est.
Georg Wildhagen
De Georg Wildhagen, gebuer de 15. September 1920 zu Hannover a gestuerwen den 2. Dezember 1990 zu Mattsee an Éisträich, war en däitsche Filmregisseur an Dréibuchauteur.
Manternacherbierg
De Manternacherbierg  ass e Lieu-dit an der Gemeng Gréiwemaacher.
Um Südwesthank vun der Kopp ass eng vun de Quelle vun der Leiteschbaach.
Fred Karen
De Fred (Alfred) Karen, gebuer den 31. Mäerz 1932 um Pafebierg (Gemeng Rouspert), gestuerwen de 7. Oktober 2011 an der Stad Lëtzebuerg, war e lëtzebuergesche Militärhistoriker.
De Fred Karen huet bei Eurocontrol (Lëtzebuerg) geschafft.
Als Bouf huet hien den Zweete Weltkrich um Pafebierg materlieft. Spéider huet hie sech intensiv mat der Erfuerschung vum Zweete Weltkrich zu Lëtzebuerg, besonnesch am Raum vun der Ënnersauer, beschäftegt an doriwwer publizéiert. Säin Haaptwierk, mam Titel Kriegsereignisse im Frontsektor der Untersauer, ass den 21. Dezember 1989 zu Iechternach presentéiert ginn.
De Fred Karen war ee vun de Grënner vum Nationale Militärgeschichtsmusée zu Dikrech.
Anita Gutwell
D'Anita Gutwell gebuer de 14. November 1931 zu Klagenfurt am Wörthersee ass eng éisträichesch Schauspillerin.
Si ass mam Filmregisseur Rudolf Nussgruber bestuet.
Im Anfang war der Blick
Im Anfang war der Blick ass en Konschtfilm vun der lëtzebuergescher Filmregisseurin Bady Minck aus dem Joer 2003.
Ëm wat geet et am Film?
E Mann sëtzt a senger Bibliothéik. Hi steet op, trëppelt, hëlt Bicher aus dem Regal, setzt se nees zeréck a setzt sech erëm fir e puer Wieder ze schreiwen. Op eemol entdeckt hien en déckt rout Buch op deem d'Wieder "Im Anfang war der Blick" stinn. De Mann mécht d'Buch op an aus der éischter Säit kënnt eng Gebiergsformatioun eraus. Dorënner erschéngen d'Wieder "Der Erzberg". Dat bréngt de Mann an den Zuschauer op eng Rees duerch d'geographesch, historesch a kulturell Landschaft vun Éisträich am 20. Joerhonnert. Déi Rees fänkt am Duerf Eisenerz un. Um Enn vun där Rees integréiert de Protagonist d'Landschaft vun de Postkaarten a bleift als säin eegent fotografescht Ofbild zeréck, dat zweedimensional an hëlleflos enger Natur ausgeliwwert ass, déi sech him als Usiichtssaach radikal entzitt.
Soss
Fir d'Produktioun vum Documentaire krut d'Produktiounsgesellschaft Minotaurus Film am Joer 2000 e Subside an Héicht vu 600.000 Lëtzebuerger Frang vum Lëtzebuerger Filmfong.
De Film hat seng Première am Mee 2003 bei der "Quinzaine des réalisateurs" um Filmfestival vu Cannes. D'Bady Minck war schonn 1989 mat hirem Kuerzfilm Der Mensch mit den modernen Nerven zu Cannes, am Kader vun der "Semaine de la critique". 2014 sollt si erëm do representéiert sinn, mat hirem Film Amour fou an der Sektioun "Un certain regard".
Im Anfang war der Blick gouf och op villen anere Filmfestivalle gewisen, dorënner zu Wien, Jerusalem, Athen, Montreal, Bergen, Melbourne, Sao Paolo, Madrid a Las Vegas, nieft villen anere Stied. En huet eng Rei Präisser gewonnen.
Op Basis vum Film ass e Buch mam selwechten Titel entstanen, an deem fofzéng Schrëftsteller a Schrëftstellerinnen hir Siicht op d'Verhältness tëscht "Landschaft, Ecologie, Systemdenken, Konscht a Film" liwweren.
Kritik
France Clarinval, Paperjam: "À la fois onirique, politique, philosophique et culinaire, ce combat entre le verbe et l'image se soldera par l'échec du poète, emporté par le vent."
Irmgard Schmidmaier, d'Lëtzebuerger Land: "Das Rennen Wort gegen Bild geht bei Minck klar für das Bild aus, und doch behält sie durch die Aufnahmetechnik die nötige Distanz: Einzelbildaufhahmen, die Bodo Heils Bewegungen irreal zergliedern. Mehrfach-Überblendungen, die das Gesehene gleich wieder in Frage stellen und die ungewöhnliche Verbindung zur Sprache, die selbst als musikalisches Element eingesetzt und von Cutter Frédéric Fichelet zu einer rasanten Wort-Bild-Komposition gefügt wird, machen Im Anfing war der Blich zu einem Stück Kino, das Erwartungen und Gewohnheiten gegen den Strich bürstet."
Bernard Musson
De Bernard Musson, gebuer den 22. Februar 1926 zu Cormeilles-en-Parisis a gestuerwen den 29. Oktober 2010 zu Paräis, war e franséische Schauspiller.
De Bernard Musson war an iwwer 300 Filmer ze gesinn, meeschtens a klenge Rollen. Donieft huet hien och ganz vill Theater gespillt.
Victor Mature
De Victor Mature gebuer als Victor Joseph Maturi den 29. Januar 1913 zu Louisville (Kentucky) a gestuerwen de 4. August 1999 zu Rancho Santa Fe (Kalifornien) war en US-amerikanesche Schauspiller.
Carl Wery
De Carl Wery, gebuer als Carl Sebastian Martin Wery de Lemans de 7. August 1897 zu Trostberg a gestuerwen de 14. Mäerz 1975 zu München, war en däitsche Schauspiller.
De Carl Wery krut 1929 seng éischt Roll am Theater zu Bielefeld. Duerno ass hien och am Theater zu Münster, Berlin a München opgetrueden. Hie war am Kino an op der Televisioun an iwwer 80 Filmer ze gesinn.
NGC 768
Den NGC 768 ass eng Spiralgalaxis vum Hubble-Typ SB(r)bc pec? am Stärebild Cetus. Si ass ronn 325 Millioune Liichtjoer vun eisem Sonnesystem ewech an huet en Duerchmiesser vun zirka 210.000 Liichtjoer. D'Galaxis gesäit zerrappt aus, huet e "Schwanz" op sengem südlechen Enn a grouss Stäregenesisgebidder. Déi nëmmen 8.000 Lj. grouss Begleetgalaxis SDSS J015840.07+003.148,6 schéngt grad vun der grousser Galaxis „verschlongen“ ze ginn.
Montesquieu
De Charles-Louis de Secondat, baron de La Brède et de Montesquieu, gebuer den 18. Januar 1689 um Schlass vu La Brède bei Bordeaux, an de selwechten Dag an der Kierch vu La Brède gedeeft, a gestuerwen den 10. Februar 1755 zu Paräis, war e franséische Wëssenschaftler, Philosoph, Historiker an Auteur. Hien ass eng vun den Haaptfigure vum Zäitalter vun der Opklärung a Vertrieder vum Naturrecht. Hie gëllt och als Virdenker vun der Politwëssenschaft.
Formatioun a Carrière
Säi Basisstudium huet de jonke Montesquieu op Wonsch vu sengem Papp bei den Oratorianer am Kolléisch vu Juilly bei Meaux (Seine-et-Marne) gemaach. Duerno huet en zu Bordeaux Droit studéiert a krut de 14. August 1708 seng Ernennung als Affekot beim Parlement de Guyenne (woubäi Parlement als Geriichtshaff ze verstoen ass). Vu 1709 un huet hie sech zu Paräis opgehalen, wou hien éischt sozial-kritesch Observatioune maache konnt. Wéi säi Papp 1713 gestuerwen ass, koum hien zeréck op Bordeaux. Hien huet sengem Papp säin Titel baron de La Brède geierft, gouf Conseiller au Parlement (Riichter) an huet sech 1715 mat enger räicher Kalvinistin bestuet. 1716 huet de Montesquieu d'Lännereie vu Montesquieu bei Agen mam Titel baron de Montesquieu vu sengem Monni geierft; donieft krut hien och nach dem Monni säi Verméigen a seng Charge als Président à mortier beim Parlement de Guyenne vermaach (Mortier steet fir d'Kappbedeckung vu verschidden héich Magistraten).
Famill
De Montesquieu gouf den 30. Abrëll 1715 mat engem räiche Meedchen aus enger protestantescher Famill, der Jeanne Lartigue bestuet. D'Hochzäit gouf ouni grousse Pomp an der Basilika Saint-Michel vu Bordeaux gehalen an d'Koppel krut dräi Kanner: de Jean-Baptiste (*1716), d'Marie (*1717) an d'Denise (*1727). Dem Jean-Baptiste säi Jong Charles-Louis gouf Offizéier a mat him ass d'Linn ausgestuerwen.
Schëld C, 3n
D'Schëld C,3n ass e Verkéiersverbuetsschëld dat ugëtt, datt et verbueden ass eran ze fuere fir Chauffere vu motoriséierte Gefierer déi geféierlech Gidder transportéieren, fir déi vun der Reglementatioun iwwer de Transport vu geféierleche Gidder iwwer d'Strooss eng speziell Gefore-Beschëlderung virgesinn ass.
Originaltext aus dem Code de la route:
3. Interdiction d'accès à une certaine catégorie de véhicules ou d'usagers - Le signal C,3n indique que l'accès est interdit aux conducteurs de véhicules transportant des marchandises dangereuses pour lesquelles une signalisation de danger spéciale est prévue par la réglementation sur le transport par route de marchandises dangereuses .
Croix du parjure
D'Croix du parjure och nach Croix du souvenir oder Croix de Lampré genannt, ass e Weekräiz an der Rue de France déi vun Harnoncourt op Montquintin féiert, ongeféier am éischten Drëttel vum Stouss. D'Kräiz aus Fer forgé steet op engem quadratesche stenge Sockel, an um Kräiz hänkt e wäisse Christus.
D'Seeche vum Kräiz erzielt datt e gewëssen Noël vun Harnoncourt, ënner dem Napoleon als Zaldot agezu gi war, an datt hie geschwuer hat, wann hie lieweg erëmkéim um Lieu-dit Lampré e Kräiz géif oprichten. Hie koum zwar vum Russlandfeldzuch erëm, huet awer säi Verspriechen net gehalen. No sengem Doud wier sengen Ierwe säi Geescht ëmmer erëm erschéngt, an hätt si gebieden dach dat Kräiz opzeriichten. Fir hir Rou ze hunn, hunn déi dat da schliisslech gemaach.
Montgomery Clift
De Montgomery Clift, gebuer als Edward Montgomery Clift de 17. Oktober 1920 zu Omaha/Nebraska a gestuerwen den 23. Juli 1966 zu New York, war en US-amerikanesche Schauspiller.
Catherine Zeta-Jones
D'Catherine Zeta-Jones, CBE, gebuer de 25. September 1969 zu Swansea a Wales, ass eng walisesch Schauspillerin.
Herschel-Weltraumteleskop
Den Herschel Space Observatory, kuerz Herschel, ass den Numm vun engem 3,4 t schwéieren Infraroutweltraumteleskop. E gouf vun der europäescher Weltraumorganisatioun entwéckelt, an zesumme mam Planck-Weltraumteleskop mat enger Ariane-Rakéit de 14. Mee 2009 gestart. D'Teleskop ass op enger Ëmlafbunn ëm de Lagrangepunkt L2 vum Äerd-Sonn-System positionéiert a gouf nom Entdecker vun der Infraroutstralung, dem Wilhelm Herschel benannt.
Plangen an Ophuele vum Betrib
De Projet gouf 1984 ënner dem Numm Far Infrared and Submillimetre Telescope (FIRST) gestart. Käschtepunkt ongeféier 1,1 Milliarden Euro. Den Haaptspigel huet en Duerchmiesser vun 3,5 Meter, deen aus 12 Siliciumcarbidsegmenter bei der EADS-Astrium zu Toulouse gesintert gouf. Den Herschel hat domat de gréisste Spigel deen aus engem Stéck ass, dee bis du fir e Weltraumteleskop gebaut gouf. Den Herschel wäert also fir en ettlech Joer de Weltraumteleskop mat dem gréisste Spigel sinn an an där Eegenschaft eréischt vum James Webb Space Telescope ofgeléist ginn (viraussiichtlech 2018), dat awer en opklappbare Spigel soll hunn. E Weltraumteleskop mat méi engem groussen eendeelege Spigel ass net geplangt.
Zu den Haaptziler vum Herschel gehéieren Ënnersich vun der
No en ettleche Verrécklunge war de Start de 14. Mee 2009 um 13:12 Auer UTC. Nom Brennschluss vun der Uewerstuf gouf um 13:38 UTC d'Herschel-Teleskop e puer Minutte virum Planck-Weltraumteleskop op enger héichelliptescher Ëmlafbunn mat enger Apogäeumhéicht vun 1.197.080 km an enger Bunnschréi vu 6° zum Equator ausgesat. Vun deem Orbit aus gouf hien undriffsfräi bannent 60 Deeg an d'Bunn ëm de Lagrangepunkt L2 vum Äerd-Sonn-System bruecht. D'Weltraumteleskop flitt op enger 0,8-Millioune Kilometer gousser Halo-Bunn ëm dee Punkt. Deen ass, vun der Sonn aus gesinn, ongeféier 1,5 Millioune Kilometer hanner der Äerd.
Technik
U Bord sinn dräi Instrumenter (Kameraen a Spektrometer), déi an der wäiten infrarouden (Terahertzstralung) an am Submillimeterberäich vum elektromagnéitesche Spektrum bei Wellelängten tëscht 57 an 670 µm schaffen. Dee Beräich ka vum Äerdbuedem aus wéinst der ageschränkter atmosphärescher Fënster net observéiert ginn.
D'Experimenter sinn:
Wéinst senger Gréisst kann den Herschel net wéi fréier Infraroutweltraumteleskopen (zum Beispill Infrared Astronomical Satellite (IRAS), Infrared Space Observatory (ISO), Spitzer-Weltraumteleskop) ganz mat flëssegem Helium gekillt ginn. Dofir gëtt säin eigentlecht Teleskop mat engem Schëld virun der Sonnestralung ofgeschiermt, soudatt et duerch Wäermtofstralung an de Weltraum passiv op ënner 90 Kelvin (−183 °C) ofkille kann. Nëmmen déi dräi Instrumenter gi mat flëssegem Helium gekillt, dat fir e Betrib vun op d'mannst dräi Joer duergoe soll.
Resultater
Den 19. Juni 2009 huet d'ESA éischt Fotoe vum Weltraumteleskop publizéiert, dat zanter dem 14. Juni 2009 a Betrib ass. Si weisen d'Spiralgalaxis Messier 51, déi ronn 37 Millioune Liichtjoer vun eis ewech läit. An der Folleg erweidert Herschel d'Kenntnesser iwwer d'Genesis vun de Stären an huet och Stierm aus molekularem Gas a Galaxien nogewisen déi Wäit ewech sinn.
Viraussiichtlecht Missiounsenn
Dem Herschel säi flëssegen Helium, dee beim Verdonste seng Detektere killt, sollt am Mäerz 2013 komplett verdonst sinn. Nei Pronostike sinn Enn Abrëll 2013 nach net bekannt.
Et ass da virgesinn, den Herschel aus senger Bunn ëm L2 ofzezéien. Den Herschel kéint dann an eng Kierfechtsbunn oder op e Kurs zum Äerdmound bruecht ginn. Mëtt 2013 kéint dann d'Weltraumteleskop - mat ongeféier 6960 km/h - an engem Krater um Moundpol opschloen, fir datt da mat Weltraum- an ierdeschen Teleskopen, souwéi mat der Raumsond LRO, am Ausworfmaterial vum Aschlag, no Waasser an anere volatile Stoffer gesicht ka ginn.
Duzey
ass eng franséisch Gemeng an der Meuse an der Regioun Grand Est.
Calonne-Ricouart
Calonne-Ricouart ass eng franséisch Gemeng am Departement Pas-de-Calais an der Regioun Hauts-de-France.
Hausnumm
En Hausnumm ass den Numm vun engem Haus, Haff oder Bauerewiesen, dee sech z. D. bis haut op d'Awunner dovun iwwerdroen huet. Meeschtens war dat de (Vir)numm oder och alt de Beruff vun engem fréiere Besëtzer.
Fréier war op den Dierfer den Hausnumm dee gängegen Numm mat deem d'Leit ausernee gehale goufen, de Familljennumm war just fir offiziell Geleeënheeten.
Zanter dem 29. Juli 2019 gehéieren d'Haus- an d'Flouernimm zum nationalen Inventar vum immaterielle Kulturierwen zu Lëtzebuerg.
Chambezon
Chambezon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Radio Astronomy Explorer
D'Radio Astronomy Explorer (RAE) waren zwéi Raumfluchkierper vum Explorer-Programm, déi Radioquellen am Weltraum erfuerscht hunn: besonnesch d'Sonn, d'Planéiten an eis Galaxis. Den éischte Radio Astronomy Explorer war e Satellit an den zweete war eng Raumsond, déi den Äerdmound ëmkreest huet an iwwer der Äerdmoundrécksäit, ongestéiert vun ierdesche Radioemissiounen, miesse konnt.
RAE-A
Den RAE-A (Explorer 38) war e Satellit, deen d'Radiostralung am Frequenzberäich vun 0,2 bis 20 ënnersicht huet. Den RAE-A war 193 kg schwéier a war gravitatiounsstabiliséiert. Hien hat zwou 229 m laang V-Antennen, vun deenen déi eng op d'Äerd an déi aner vertikal an de Weltraum geriicht war. Eng weider 36,6 m laang Dipolantenn war tangential zu der Äerduewerfläch ausgeriicht. De Fluchkierper gouf de 4. Juli 1968 um 17:31 Auer UTC mat enger Delta-J-Rakéit an eng bal kreesfërmeg, réckleefeg Äerdëmlafbunn mat 120,6° Bunnschréi tëscht 5.851 km a 5.861 km Héicht gestart. Den RAE-A hat véier Instrumenter u Bord an huet 25 W verbraucht.
RAE-B
Den RAE-B (Explorer 49) gouf an eng Äerdmoundëmlafbunn bruecht an huet d'Radiostralung an engem Frequenzberäich vu 25 kHz bis 13,1 MHz ënnersicht. Och hien hat zwou 229 m laang V-Antennen. Eng huet vertikal op de Mound gewisen, an déi aner vertikal an de Weltrauman eng weider 37 m laang Dipolantenn war parallel zu der Äerdmounduewerfläch ausgeriicht. Fir d'Ënnerdréckung vu Schwéngunge vun der Raumsond hat den RAE-B en 129 m laange Schwéngungsdämpfer. Den RAE-B war zylinderfërmeg, 79 cm héich an hat en Duerchmiesser vun 92 cm. Den 328 kg schwéieren RAE-B gouf den 10. Juni 1973 um 14:13 Auer UTC vun enger Delta-1913-Rakéit op eng Fluchtbunn ëm de Mound geschoss, déi en de 15. Juni 1973 erreecht hat. No der Zündung vu sengem Feststoffbremsdreifwierk war d'Gewiicht op 200 kg gefall, an den Explorer huet de Mound op enger Héicht vun 1.053 bis 1.064 km mat enger Bunnschréi vu 55,7° ëmkreest. D'Antenne goufen, anescht wéi bei der RAE-A, schrëttweis ausgefuer, sou datt d'Dipolantennen hir voll Längt eréischt am November 1974 erreecht haten. Den RAE-B huet bis August 1977 geschafft.
Robert Diligent
De Robert Diligent, gebuer de 16. Juni 1924 zu Roubaix, a gestuerwen den 3. Januar 2014 zu Nice, war e franséische Journalist. Hie war ee vun de Matgrënner vun Télé Luxembourg a war och do den Direkter vun den Noriichten.
An den 1950er Joren huet de Robert Diligent seng Carrière bei Télé-Lille engem Regionalprogramm vun der RTF ugefaangen. 1955 huet hien zesumme mam Jacques Navadic d'RTF verlooss fir zu Lëtzebuerg bei der nei gegrënnter Televisiounschaîne vun der CLT d'Noriichten ze presentéiren. Dës goufen ufanks an engem Mini-Studio um Ginzebierg zu Diddeleng, direkt nieft dem Sendemast, produzéiert. Méi spéit gouf dat an der Villa Louvigny gemaach.
De Robert Diligent huet bis 1984 de Journal de Télé-Luxembourg (spéider a JTL ëmgedeeft) presentéiert. Duerno huet hien nach bis 1993 déi vun him geschaf Emissioun "I Comme…", e Magazine, presentéiert. .
Raja Pervaiz Ashraf
De Raja Pervez Ashraf oder Raja Pervaiz Ashraf (Urdu: راجہ پرویز اشرف), gebuer de 26. Dezember 1950 zu Sanghar an der Provënz Sind, ass e pakistanesche Politiker.
Hien ass Member vun der Pakistanescher Vollekspartei. Vun 2008 bis 2011 war hie Minister fir Waasser an Energie. Zanter dem 22. Juni 2012 ass hien de Premierminister vu Pakistan.
Tunnel Huttbierg
Den Tunnel Huttbierg (och nach Tunnel Laangegronn) war en eegleisegen Eisebunnstunnel zu Rëmeleng, op der Streck Téiteng-Laangegronn, tëscht der Barrière an der Kierfechtsstrooss an der Bréck am Paartegronn, vum Kilometer 1,876 bis 1,978.
Geschicht
Den Tunnel ass den 29. September 1884 opgaangen an d'Streck – déi deemools vun der Guillaume-Luxembourg exploitéiert gouf – gouf am Ufank gebraucht, fir Minett op verschidde Quaie sichen ze goen.
Nom Néiergank vun der Minettsfërderung war et 1964 eriwwer mam Transport vum Äerz. Eréischt 1977, mam Bau vun der deemoleger Intermoselle, krut d'Streck dunn en neien Zweck. Bis haut gëtt se gebraucht fir de Klinker aus dem Laangengronn an d'Zementsfabréck um Monkeler ze féieren. An der Moyenne fueren dräi Zich den Dag mat jee 800 t Klinker vu Rëmeleng op Schëffleng.
1980 gouf d'Streck elektrifizéiert. Am Ufank konnten déi deemoleg elektresch Lokomotiven nach duerch den Tunnel fueren, mä wéi déi al Maschinnen ersat goufen, hunn déi nei net méi duerch den enken Tunnel gepasst an et gouf op Dieselmaschinnen zeréckgegraff. Well ëmmer méi elektrifizéiert gëtt, war virgesinn, datt och d'Linn duerch de Laangegronn elektresch bedriwwe sollt ginn. Fir et den neie Lokomotiven z'erlaben iwwer déi Streck ze fueren, gouf den Tunnel ofgerappt.
Och wann de Gemengerot vu Rëmeleng absënns aus Naturschutzgrënn géint d'Ofrappe vum Tunnel war, ass am Hierscht 2021 domat ugefaange ginn d'Beem uewenzeg vum Tunnel ze haen an den Hank mat enger Stäipmauer ze stabiliséieren. Well mam Ofholzen en Deel vun engem Naturschutzgebitt zerstéiert gëtt, muss d'CFL als Kompensatioun eng Zomm vu 95.000 Euro an den Ëmweltfong bezuelen.
Haaptsäit/Op engem/November
All Dag gëtt op der Haaptsäit eng kleng Lëscht vun deene wichtegsten Evenementer gewisen, déi op deem Dag geschitt sinn. Op dëser Säit sinn d'Schabloune vum Mount November.
Oktober < < < November > > > Dezember
Le puritain
Le puritain ass e franséische Film vum Jeff Musso aus dem Joer 1938 no engem Stéck vum Liam O‘Flaherty.
Donatuskapell op der Wuermer Köppchen
D'Donatuskapell op der Wuermer Köppchen ass eng kleng Kapell, déi tëscht 1925 an 1927 zu Wuermer op der Köppchen an de Wéngerten zu Éiere vum hellegen Donatus gebaut gouf.
Le puritain
Ëm wat geet et am Film?
E Journalist (Jean-Louis Barrault) vun Dublin bréngt aus reliéise Grënn eng Fra ëm...
Donatuskapell op der Wuermer Köppchen
Se steet op enger Héicht vun 241 m (NG-L), zirka 100 m méi héich wéi den Niveau vun der Musel, an ass vu wäit hier ze gesinn. Vun do huet een e wonnerbaren Iwwerbléck iwwer de Museldall an d'Uertschafte Wuermer, de Wuermer Bierg an op Wëncher op der däitscher Säit vun der Musel. Se ass am Laf vun der Zäit de Symbol vun der Uertschaft ginn.
Geschicht
Schonn am Februar 1924 huet de Paschtouer Henri Werner de Bëschof informéiert datt e wollt eng Donatuskapell op der Köppche baue loossen. Den néidegen Terrain huet hien de 5. Oktober 1925 op säin Numm kaaft a spéider der Kierchefabréck geschenkt. D'Kapell gouf du mat Hëllef vu villen Duerfbewunner gebaut. De Bau war nach net ganz fäerdeg, wéi de 17. Juli 1927 déi éischt Pressessioun bei d'Kapell goung, nodeems se de 7. Juli 1927 vum Bëschof Nommesch erlaabt gi war.
Am Fong vun der Kapell ass e Relief vum hellegen Donatus, e Wierk vum fréieren Distriktskommissär Ernest Würth, engem gebiertege Wuermer. Ënnen um Relief steet op Latäin sënngeméiss: ''Beschütz deng Veréierer, o erhabene Märtyrer! Hal d'Blëtzer of, beroueg d'Stierm! Schenk eis e schéinen Himmel, maach d'Äerd fruchtbar a looss d'Wéngerte räich droen, o Patréiner!''
Am Zweete Weltkrich huet d'Kapell, verglach mat aneren Deeler vun der Uertschaft, relativ wéineg Schued gelidden. Eng kontrolléiert Expertise hat 1953 e Schued vu 4.879 Frang unerkannt.
Nodeems jorelaang driwwer diskutéiert gouf, war am September 1965 d'Decisioun geholl ginn, an der Donatuskapell e Monument fir d'Wuermer Affer vum Zweete Weltkrich opzeriichten. D'Kierchefabréck war domat averstanen an och d'Gemeng wollt finanziell mathëllefen. No laangen Diskussiounen huet d'Gemeng sech bereet erkläert, déi ganz Käschte fir d'Monument an d'Renovatioun vun der Kapell an der Ëmgéigend ze iwwerhuelen, dofir huet d'Kierchefabréck der Gemeng d'Eegentumsrecht fir d'Kapell ofgetrueden an och zousätzlech déi 15.000 Frang fir d'Renovatioun, déi se schonn am Laf vun de Jore gespuert hat.
Den 30. Oktober 1966 gouf a Presenz vum Staatsmininister Pierre Werner, dem Groussneveu vum Erbauer, an der restauréierter Kapell vum Deche Spautz d'Monument fir d'Affer vum Zweete Weltkrich ageseent.
D'Monument, dat vum Réimecher Kënschtler Josy Jungblut entworf an ausgefouert gouf, besteet aus enger aus Holz geschnëtzter Christusfigur op engem 1,50 m grousse Kräiz aus Schifer vun Uewermaartel, dat op der lénkser Säitewand bannen an der Kapell ubruecht ass, mat der Schrëft A Nos Martyrs 1940-1945 driwwer an drënner.
De Wee laanscht d'Kapell, deen 1973 ageweit gouf, heescht Sentier des Réfractaires. Iwwer dee Wee goufen am Zweete Weltkrich dräi Refractairen, de Léo Fischer, den André Schumacher an de Roger Thill mat deem Noutwennegste versuergt.
Scheveninger Variant
D'Scheveninger Variant ass eng Variant vun der Sizilianescher Verdeedegung vum Schachspill. Se ass an den ECO-Coden ënner de Schlëssele B80 bis B89 klassifizéiert.
D'Scheveninger Variant fänkt mat de follgenden Zich un:
Déi selwecht Stellung kann och duerch Zuchëmstellung iwwer 1. e4 c5 2. Sf3 e6 3. d4 cxd4 4. Sxd4 Sf6 5. Sc3 d6 entstoen.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Scheveninger Variant ënner de Schlëssele B80 bis B89 klassifizéiert.
Champagnac-le-Vieux
Champagnac-le-Vieux ass eng franséisch Gemeng am Departement Haute-Loire, an der Regioun Auvergne-Rhône-Alpes.
Les bas-fonds
Les bas-fonds ass e franséische Film vum Jean Renoir aus dem Joer 1936 no engem Stéck vum Maxim Gorky.
Ëm wat geet et am Film?
Den Déif Pepel (Jean Gabin) huet zwo Frëndinnen d'Vassilissa (Suzy Prim) an d'Natacha (Junie Astor), dat féiert zu Komplikatiounen...
Jennifer Lopez
D'Jennifer Lynn Lopez, och als J.Lo bekannt, gebuer de 24. Juli 1969 zu New York City, ass eng US-amerikanesch Sängerin, Dänzerin, Schauspillerin an Designerin.
Nicolas Mossong
Den Nicolas Mossong, gebuer den 11. Juli 1996, ass e lëtzebuergeschen Äishockeyspiller op der Stiermer-Positioun,.
Victor Peter
De Victor Peter, gebuer 1840 zu Paräis, och do gestuerwen 1918, war e franséische Medailleur a Sculpteur.
Eau Claire (Wisconsin)
Eau Claire ass eng Stad am Bundesstaat Wisconsin an de Vereenegte Staate vun Amerika.
Claude Mossong
De Claude Mossong, gebuer den 28. August 1989, ass e lëtzebuergeschen Äishockeyspiller op der Stiermer-Positioun,.
De Mossong huet seng Profiscarrière 2005 ugefaangen. Hien huet a senger Carrière fir IHC Beaufort, an och vun 2006 bis 2012 fir d'Lëtzebuergesch Äishockeynationalekipp gespillt.
Ahlat Ağacı
Ahlat Ağacı (franséischen Titel: Le poirier sauvage) ass en tierkesch-franséisch-däitsch-bulgaresch-schweedesche Film vum Nuri Bilge Ceylan aus dem Joer 2018.
De Film gouf 2018 an der offizieller Selektioun um Festival vu Cannes gewisen.
Ëm wat geet et am Film?
De jonke Sinan Karasu schreift e Buch a versicht e Verlag ze fannen deen et publizéiert…
Institut für Zeitgeschichte München-Berlin
D'Institut für Zeitgeschichte München-Berlin ass eng Fuerschungsariichtung mat Sëtz zu München an zu Berlin, déi di ganz däitsch Geschicht vum 20. Joerhonnert bis haut an hiren europäeschen a globale Relatiounen erfuerscht.
D'Institut gouf 1949 ënner dem Numm Deutsches Institut für Geschichte der nationalsozialistischen Zeit gegrënnt, fir als éischt Institut iwwerhaapt déi nationalsozialistesch Diktatur wëssenschaftlech opzeschaffen.
Marc Rebés
De Marc Rebés Ruiz, gebuer den 3. Juli 1994 zu Santa Coloma d'Andorra, ass en andorranesche Foussballspiller op der Verdeedeger-Positioun.
Zanter 2013 ass de Marc Rebés Member vum FC Santa Coloma; hien huet a senger Carrière nëmme bei dësem Club gespillt.
Zanter den 8. Juni 2015 spillt hien an der andorranescher Foussballnationalekipp. De Marc Rebés gouf ënner anerem fir de Victoiregol am EM-Qualifikatiounsmatch géint Ungarn bekannt. Dës 1:0-Spill huet den Déifpunkt mat 66 Matcher ouni Victoire fir Andorra gebrach.
Bierger vum éiwege Liicht
Als Bierger vum éiwege Liicht hu fréier Selenographen a Selenodeten déi Moundbierger resp. héich Kraterränner an der Géigend vum Moundnordpol a Südpol genannt, deenen hir Spëtzte bal ëmmer am Sonneliicht sinn.
Beim Südpol si se deelweis mat de Leibniz-Bierger identesch. Et zielen awer och e puer Biergketten „hanner“ de grousse Kratere Manzinus a Moretus dozou. Beim Nordpol sinn et Kraterränner a Spëtzten am Beräich vun de Moundkratere Byrd, Peary, Nansen an Hermite.
Opfälleg sinn d'Bierger vum éiwege Liicht virun allem bei schmueler Moundséchel, wou se scho mat klengen Teleskopen als hell Punkten déi aner Säit vun der Schietgrenz (Terminator) erschéngen, sech also vun der nach donkeler Ëmgéigend däitlech ofhiewen.
Mat mëttelgroussen Teleskopen (vun Aachtzöller un) si schonn eenzel Kraterrand- resp. Biergspëtzten auszemaachen. An dëse Regioune plangen d'Astronomen en Observatoire opzeriichten, deen net vun ierdeschem Streeliicht a Funkverkéier gestéiert gëtt. Am gënschtegste wier et um Rand vun der Moundrécksäit, mä da misst d'Telemetrie iwwer Moundsatellite geschéien. Als Energiequell bitt sech d'Solarenergie un.
D'Däller tëscht Héichten op déi d'Sonn vun der Säit fält leien ëmmer am Schiet, wat och interessant Opschlëss versprécht. Tëscht 1996 an 1999 konnte Radar- a Spektrometer-Miessunge vun de Moundsonde Clementine a Lunar Prospector d'Existenz vun Waasseräis op béide Polen noweisen. – Méiglecherweis ass d'Äis am Regolith vun der Mounduewerfläch enthalen, et kéint awer och a ronn 50 cm Déift kleng Äislënse bilden. Béid Méiglechkeete wiere fir d'Raumfaart vu groussem Intressi.
CR329A
Den CR329A ass e Chemin repris am Kanton Wolz zu Wolz. Dës Strooss mécht den Accès bei d'Wolzer Gare.
Den CR329A ass ronn 220 m laang.
Chassignolles (Haute-Loire)
Chassignolles ass eng franséisch Gemeng am Departement Haute-Loire, an der Regioun Auvergne-Rhône-Alpes.
Robert Weides
De Robert Weides, gebuer de 16. Mäerz 1943 a gestuerwen de 17. Dezember 2013, war e lëtzebuergesche Jurist an Ekonomist.
De Robert Weides huet seng universitär Studië mat engem Doktorat an Droit an engem Diplom vum Institut d'études politiques vu Paräis ofgeschloss. Duerno huet hie fir kuerz Zäit als Affekot geschafft.
Hien huet vun 1969 bis 2003 beim Statec geschafft, wou en 1990 den Nofollger vum Georges Als als Direkter gouf an dat bis zu senger Pensioun 2003 blouf.
Hien huet sech besonnesch dofir agesat, ekonomesch Donnéeën ze verëffentlechen, well déi och Anerer wéi just de Staat intresséiere géifen, a war Auteur vun iwwer 50 Publikatiounen iwwer Konjunktur-Analysen.
De Robert Weides ass de Brudder vum Journalist Fernand Weides.
SA-1 (Apollo)
SA-1 war den éischten Testfluch am Kader vum Apollo-Programm an den éischte Start vun enger Saturn I.
Ziler
D'Gréisst an d'Kraaft vun der Saturn-Rakéitefamill hunn eng nei Dimensioun an der Raumfaart duergestallt. Also huet d'NASA beschloss, e separaten Testfluch fir jiddwer Rakéitekomponent ze maachen. Déi zweet Stuf war mat Waasser gefëllt, fir d'Startgewiicht ze simuléieren. Op der Plaz vun der Notzlaascht war eng Jupiter-Rakéitespëtzt. Dat eenzegt Zil vun der Missioun war et, d'Fonctiounsfäegkeet vun der éischter Stuf ze testen.
Virbereedungen
D'Rakéit gouf de 15. August 1961 iwwer d'Mier geliwwert. Dat gouf och als Test fir d'Liwwerung vu méi grousse Stufe vu Saturn-Rakéite gesinn. Um Hiwee gouf et schonn e puer Schwieregkeete mat dem Manövréieren an um Réckwee war den Transporter an eng Bréck gerannt, woubäi kleng Schied entstoungen. Den Zesummebau vun der Rakéit hat den 20. August ugefaangen, uschéissend waren dunn nach en ettlech Tester op der Startramp. Wéinst klenge Problemer koum den Zäitplang a Verzuch, zemools d'Testofleef och nach net automatiséiert waren.
Fluchverlaf
De 26. Oktober, 17:30 UTC gouf den RP-1-Tank testweis op 103 % gefëllt an dunn op déi néideg Gréisst reduzéiert. Den Dag drop um 8:00 Auer war d'Betankung mat flëssegem Sauerstoff. No engem zéngstënnege Countdown mat zwou Ënnerbriechungen ass d'Rakéit um 15:06:04 UTC gestart.
De Fluch war e vollen Erfolleg, d'Rakéit hat eng Héicht vun 136,2 km erreecht a war no 15 Minutte Fluch 331,5 km vun der Startplaz ewech an den Atlantik gefall.
Trivia
Nom gelongene Fluch gouf sech op de nächsten Test (SA-2) virbereet, bei deem de Projet Highwater zum Asaz komme sollt.
Camblain-Châtelain
Camblain-Châtelain ass eng franséisch Gemeng am Departement Pas-de-Calais an der Regioun Hauts-de-France.
Éton (Meuse)
Éton ass eng franséisch Gemeng an der Meuse an der Regioun Grand Est.
Serge Jentgen
De Serge Jentgen, gebuer den 28. Januar 1962, ass e fréiere lëtzebuergesche Foussballspiller.
Gerhard Mercator
De Gerhard de Kremer, besser bekannt ënner dem laténgiséierten Numm Gerhard Mercator, gebuer de 5. Mäerz 1512 zu Rupelmonde an der Grofschaft Flandern a gestuerwen den 2. Dezember 1594 zu Duisburg, war e Geograph a Kartograph aus de Spueneschen Nidderlanden. Schonn zu Liefzäite gouf hien als de Ptolemäus vu senger Zäit ugesinn. Hie war bis an déi arabesch-islamesch Welt bekannt.
Wann hien haut haaptsächlech als Kartograph a Globefabrikant bekannt ass, sou war de Mercator am 16. Joerhonnert och als Kosmograph, Theolog a Philosoph vu grousser Bedeitung an hien huet Moossstief als Schrëftkënschtler gesat.
Kandheet a Ausbildung
De Gerhard de Kremer gouf als sechst Kand vum Hubert de Cremer a senger Fra Emerance zu Rupelmonde gebuer. Hien ass zu Gangelt opgewuess, wou säi Papp Schouster war. Nom Doud vu sengem Papp am Joer 1526 gouf de Gerhard bei de “Bridder vum kollektive Liewen” zu 's-Hertogenbosch gezillt.
Vu 1530 un huet de Gerhard op der Universitéit Léiwen studéiert a krut 1532 säi Magister artium. Duerno huet hie privat Studien an der Theologie, der Philosophie an der Mathematik gemaach, virun allem an hire prakteschen Uwennungsméiglechkeeten (Kaarten, Globen an Instrumenter). Vu 1534 bis 1537 huet de Mercator beim Gemma Frisius geschafft, deen drop spezialiséiert war fir Äerd- an Himmelsgloben ze fabrizéieren.
Familljegrënnung
De Mercator huet am Joer 1537 eng éischt Kaart geschaf: d'Amplissima Terrae Sanctae descriptio ad utriusque Testamenti intelligentiam. Am Joer duerno koum du seng éischt Weltkaart no. Dat selwecht Joer gouf seng éischt Duechter gebuer; d'Meedche gouf - nom Numm vu senger Mamm - Emerance gedeeft. Seng zweet Duechter, d'Dorothéa, koum 1539 op d'Welt.
Am selwechte Joer huet de Mercator eng Kaart vu Flandern erausbruecht a 1541 säin éischte Globus, dee sech iwwer Joerzéngte gutt verkaaft huet.
An de Jore 1540 an 1541 goufe seng zwéi Jongen, Bartholomäus (1540-1568) a Rumold gebuer. Am Joer 1542 koum dat sechst a lescht Kand, d'Katharina op d'Welt.
Komplementar zu sengem Äerdglobus vu 1541 huet de Mercator 1551 en Himmelsglobus erausginn. Vun dunn u goufen déi Globe meeschtens als Koppel verkaaft. Hautdesdaags sollen der nach am Ganzen 22 existéieren.
1551 huet de Wëllem de Räichen de Mercator gefrot fir Professer fir Kosmographie op der Universitéit Duisburg ze ginn, déi nei gegrënnt sollt ginn. De Mercator huet d'Offer ugeholl an ass 1552 op Duisburg geplënnert.
Vu 1559 bis 1562 war de Mercator Professer fir Mathematik a Kosmographie am “Akademischen Gymnasium” (haut: “Landfermann-Gymnasium”).
Mat senger grousser Weltkaart vu 1569 (Nova et aucta orbis terrae descriptio ad usum navigantium) krut de Mercator Weltruhm. Méiglecherweis ugereegt vum Erhard Etzlaub, huet hien eng Projektioun fir d'Séifaart an d'Loftfaart entwéckelt déi bis haut fir hir konform Ofbildung bekannt ass; se gëtt als "Mercator-Projektioun" bezeechent.
D'Haaptwierk
De Mercator ass 1594 als respektéierten a räiche Mann gestuerwen. Säi Graf an der Salvatorkierch zu Duisburg ass verschwonn, nëmme säi prachtvollen Epitaph steet nach do.
Kaarten
Aus der “Duisburger Period” sinn nëmme véier Wandkaarte bekannt:
No him genannt
Als Unerkennung fir de Gerhard Mercator goufen ë. a. no him genannt:
Bréck vu Miersch
D'Bréck vu Miersch, och nach Laangbréck genannt, ass eng Bréck op der Nationalstrooss 7 déi Bierschbech mat Miersch verbënnt.